《赋得熏风入禁松》
清代·戴亨

夭矫古松树，栽培禁苑中。祝融宣仲侣，偃盖引南风。

鸳瓦声初起，虬枝势暗通。郁葱云气下，跄济佩声融。

灵籁森青琐，苍涛动碧空。虞弦欣在御，民愠解何穷。

每羡淩霄干，深蒙被物功。坚贞期自励，樗散薄幽丛。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。